
Premier Evelyn Wever-Croes: 


NOS NO MESTER ROMANTISA E ‘DEAL’ 
CU HULANDA 














Premier Evelyn Wever-Croes den conferencia di prensa 
semanal, a enfatisa cu no mester romantisa e ‘deal’ cu Hulanda. 
Premier a indica cu el'a tuma nota cu varios comerciante tin un 
ansha pa Aruba firma cu Hulanda, pero ta parse cu nan no ta 
consciente kico mester wordo firma. 





ta asina nan ta maneha nan negoshi, nan lo no ta hopi 
exitoso, pasobra den negoshi tampoco bo ta yega y firma 'bij 
het kruisje'. Ami ta un hende responsabel, mi a traha den sector 
publico y den sector priva, y ami no ta djis firma sin pensa 
riba e consecuencianan. Si mi sa cu firma un acuerdo awe, ta 
causa problema dentro di poco, mi ta atende cu e problemanan 
ey prome cu firma. Esey ta e forma responsabel pa maneha. 
Pues no pidi di mi pa firma 'blindelings bij het kruisje', pasobra 
si ta esey nan kier, nan mester a scoge un otro Prome Minister. 
Nos ta den negosacion y si nos mester firma mes, por lo menos 
nos mester purba tin un bon deal prome cu firma”, Premier 
Wever-Croes a duna di conoce. 








ROMANTISA HULANDA 

Premier Wever-Croes a referi tambe na e hecho cu tin algun 
hende cu ta pensa cu si nos firma, mesora tur problema di 
Aruba ta soluciona. 

“Esey ta un pensamento ekiboca. Ta e mesun Hulanda, cu 
algun hende ta romantisa, kier pa nos corta 35 miyon florin 
den cuido di salud. Ta e mesun Hulanda kier pa nos corta den 
salario di specialista. Ta e mesun Hulanda kier pa cuminsa 


elimina Toon subsidie’, ta nos ta purba wanta esaki pasobra 
nos sa cuanto comerciante y trahado ta depende di e 'loon 
subsidie'. Ta e mesun Hulanda kier un entidad cu ta dicidi su 
mes, cual inversionistanan por bin Aruba y kico nan ta bin haci 
na Aruba y kico tur nan por cumpra na Aruba, pero nos ta purba 
trece un balance den esaki pa protehe nos comerciantenan 
local y nos ciudadanonan mes. Ta e mesun Hulanda aki ta bin 
cu condicionnan draconico, cu di adelanta nan sa cu Aruba no 
por cumpli cu nan, Premier Wever-Croes a duna di conoce. 

E mandatario principal a afirma cu Gobierno Aruba ta sigui 
negocia cu Hulanda na bienestar di nos pueblo pa yega na 
algo aceptabel tanto pa Aruba como pa Hulanda. 


"Mi ta kere cu ora cada ciudadano di nos pais pone tur esaki 
den balansa, nan ta realisa cu berdad ta miho pa Gobierno di 
Aruba sigui negocia cu Hulanda y purba yega na algo cu ta 
aceptable pa tur partido. E retonan cu nos pais ta enfrenta, ta 
nos mes mester surpasa nan. Nos no mester pretende cu otro 
ta bin soluciona nos problemanan pa nos. Talves nan por yuda 
nos, pero nos mester soluciona nos problemanan. Pues ban 
keda cabes frieu, y no ban romantisa e ayudo di Hulanda. Ta 
parse cu Hulanda no ta interesa den yuda nos cu e sosten di 
likides cu nos mester pa sobrebibi, pa por hala rosea. Hulanda 
ta parse mas interesa den reforma y cambionan prome cu 
yuda nos cu e rosea. Awor Aruba ta manera un patient cu a 
yega hospital sin por respira. Prome cos cu nos mester, ta 
oxigeno pa por respira. Pero loke Hulanda ta parse di kier ta 
pa nos reforma y despues por haya oxigeno", Premier Wever- 
Croes a expresa. 


TA SIGUI NEGOCIA 

Premier Wever-Croes a duna ci conoce cu awor cu Gobierno di 
Aruba a haya poco rosea financiero atrobe, por sigui negocia. 
Premier Evelyn Wever-Croes ta spera di por yega na un deal 
cu ta husto pa Aruba. Mientras tanto Premier y su team a lora 
manga y cuminsa traha caba riba reformanan cu tin mester. 
"Pasobra nos no por keda warda riba Hulanda mas. Nos mes 
tin hendenan y potencial cu por yuda nos pa cuminsa cu e 
trabou aki, y tur cu kier yuda, ta bon bini", Premier Wever- 
Croes a enfatisa un biaha mas. 

Prome Minister Wever-Croes 


PROME MINISTER TA ACTUALISA 


STAKEHOL 


PI 


Gabinete Wever-Croes a reuni cu participantenan y 
contribuyentenan na e “Master Plan Nacional” pa finalisa e 
proceso di feedback na e rapport. E Master Plan, cu e nomber 
di “Reposicionando e Rumbo di Nos Pais” ta un documento di 
100 pagina delineando Aruba su strategia pa e recuperacion 
economico y resiliencia pa futuro. Pa yega un draft final, 
Prome Minister a traha hunto cu funcionarionan di Pais Aruba, 
gremionan, young professionals, y task forcenan. 





DEF 








Segun e Chief Innovation Officer di Aruba, Varelie Croes, cu a 
guia e comision cu a facilita e plan, e aspiracion di e plan ta “un 
transicion exitoso na un modelo economico cu ta sostenibel, 
inclusivo y resiliente”. 


E version actual di e raport ta reparti den dos seccion. E 
prome parti ta desplega un plan strategico y un framework. 
Mientrastanto, manera Varelie Croes ta haci referencia, e 
segundo parti ta e parti mas importante di e proyecto, puntonan 
di accion pa wordo logra den e siguiente tres afianan. 


E 'steering committee', cual a vigila e comunicacion entre 
stakeholdernan, analisis di data y sosten di e proyecto, ta mira 
dilanti na un transicion di vision pa accion. Segun un miembro 
scientifico independiente di e comision, “e dosis husto di 


NL 
MASTER PLA 


RNAN RIBA E MASTER 
LAN NACIONAL 


creatividad, curashi, compromiso y nos toke unico, lo haci e 
diferencia awe y pa futuro". 


Durante e sesion, participantenan a lansa preguntanan riba 
puntonan specifico di e rapport, e plan di implementacion y 
financiamento. Asina mes, e topico di continuidad a sobresali 
den e combersacion. Prome Minister Wever-Croes a enfatisa 
cu su Gabinete a trata di evita tendencia politico door di a traha 
hunto cu un base amplio di Arubianonan di ambos sector priva 
y sector publico. Mientrastanto a tene Parlamento informa pa 
sigura cu cambionan politico no lo afecta e conclusion di e 
Master Plan. 


Gobierno ta spera di tene contacto cu e participantenan y 
e comunidad. Locual ta mas importante aworaki ta pa sigui 
dialoga. Por haci esaki via town hallnan virtual y eventualmente 
en persona. 


Prome Minister Wever-Croes a cera e sesion gradiciendo 
tur profesional cu boluntariamente a contribui na e proceso, 
"Nos ta gradicido na boso dedicacion den e temponan dificil 
aki". Gobierno di Aruba su intencion ta pa tin e documento 
final disponibel na publico y disponibel pa download pa fin di 
september 2020. 








- MINISTER di Desaroyo Teritorial, Infrastructura y Medio Ambiente 

DIA INTERNACIONAL DI PRESERVACION 
DI OZON 


Ken no ta corda cu den afianan 80 a papia di e fenomeno di 
e buraco den e capa solar of e ozon? Tambe, a stop di produci 
hopi producto como cu esakinan tawata contribui na haci e 
capa den e ozon mas fini y crea un buraco cu lo tin efectonan 
desastroso pa hende y bida na mundo. 


Tur afia ariba 16 september ta celebra y ta pone atencion riba 
e tema cu Nacionnan Uni desde afia 1987 a propone como Dia 
Internacionaldi preservaciondi capa di ozon. E conmemoracion 
aki di e fecha 16 di september tin di haber cu firmamento di un 
protocol na Montreal cu a trata e substancianan cu ta afecta y 
por caba cu e capa di ozon. Directie Natuur en Milieu (DNM) 
ta e instancia gubernamental cu ta formula maneho pa loke ta 
trata e topiconan relaciona cu naturalesa y medio ambiente, 
pa tene esakinan den un estado saludabel pa un y tur. E capa 
di ozon tin un rol importante pa proteha salud humano, medio 
ambiente y e ecosistema. P'esey tambe DNM ta pone un luz 
riba e tema y e dia di conmemoracion aki. 

Kico ta e temanan pa atende cune rond di e topico di e capa 
di ozon? 


Topiconan manera e capa di e ozon (ozone layer), cambio di 
clima, dafio na e capa solar, promocion di e productonan cu ta 
ozone friendly, e rayonan ultravioleta, e ondanan cayente cu 
tin di haber cu e gasnan den atmosfera. 


E afia aki pa cu e dia International di capa di ozon, Nacionnan 
Uni kier pa celebra e exito den e avancenan di e area di 
proteccion di e ozon. Mester vigila si, cualkier substancia of 
producto ilegal cu lo por contribui na e dafio di e ozon. P'esey 
mes paisnan mester coopera y sostene e Kigali Amendment 
na e Montreal protocol cual a bay den efecto dia 1 di januari 
2019. Esaki a encera pa eradica y stop cu hydroflourocarbons 
(HFC's) cual ta e gasnan potente cu ta contribui na cambio 
di clima. E amienda aki por yuda evita cu temperatura global 
lo subi te cu 0.4 grado C pa final di e siglo. Tambe door di 























combina e accionnan, elimina mas gas HFC y cambia pa e 
productonan cu ta spaar energia, p.e den e industria cu ta 
traha e productonan pa fria (cooling industry), manera airco 
y frishidernan, nos por logra mas beneficio pa e clima y 
proteccion pa e ozon. 


Pa por haya mas informacion tocante di e capa di ozon, DNM 
ta acerca departamento meteorologico, cu ta e instancia cu 
diariamente ta duna un indicacion tocante e rayonan ultravioleta 
cu ta midi rond mundo. Asina hende por sa ki grado ta safe y 
con largo por keda pafor sin cu esaki ta afecta e cuero na un 
forma peligroso. Esaki ta un ehempel di kico hende mester 
tene cuenta cu ne. Tambe ta importante pa ora di cumpra e 
productonan di aerosol (di fliet), pa check bon si nan no ta 
contene gasnan HFC of otro kimico danifio pa nos medio 
ambiente. 

E asociacion di Dokternan di Cas hunto 
cu Rode Kruis Aruba tin enumber 


disponibel pa 
pashentnan di cu nan 


sintoma a . Enumber aki 
no ta pa informacion, pero 


pa 

MINISTER XIOMARA MADURO 


MINISTER di Finansa, Asuntonan Economico y Cultura 


Minister Xiomara Maduro: 


SR RUDOLF BOEZEM DI DIMP TA BAHA 
CU PENSIOEN 




















Siman pasa diabierna atardi Minister Maduro tabata presente 
na Departamento di Impuesto DIMP pa e despedida di sr. 
Rudolf Boezem kende ta baha cu pensioen. 


Riba su ultimo dia di trabou coleganan di trabou di sr. Boezem 
a organisa un encuentro ameno pa demostra nan aprecio 
grandi pa nan colega cu ta bay cu pensioen bon mereci. No 
solamente e departamento ta perde un experto di controle 
riba loonbelasting pero su coleganan sigur lo haya falta di e 
abilidad di Sr. Boezem di comparti su experticio, pero mas cu 
tur un super bon persona y colega pa su demas coleganan. 





Minister Maduro a gradici sr. Boezem y a brind'e un recuerdo 
pa su servicio loyal na Pais Aruba. Masha danki Sr. Boezem y 
hopi exito den e etapa nobo di bida como pensionado. 

Continuacion Sr Rudolf Boezem di DIMP.... 


PELE 
EL ARRAN d 


te 
E 19 



































66 
Haci bon, no 
semper ba facil, 
pero e ba 
bale la pena” 


„masa Medio 

















50 aĥa dedica na formacion musical 


Pa remarcabel den 


i. trayectoria di Maybelline 


Arends-Croes cu den 

hopi caso e tabata e 

prome. E ta prome yiu 
Eo di Frans A. Croes y Aura 
Croes (d.fim.) y e prome nieta di e 
conocido pionero musico y tocado 
di fio Sixto “Mo Tito’ Croes (d.f.m.). 
Maybelline tabata forma parti di e 
prome grupo di mucha muhe cu a 
bay HBS-A aki na Aruba (1957). E ta 
alabes e prome Arubiano cu a gradua 
na conservatorio na Hilversum, 
caminda el a logra obtene su acta 
di Muziekonderwijs-A den cuadro 
di Algemene Muzikale Vorming 
(1968). Y si esey no ta bastante, 
Maybe, manera nan sa yam'e, ta e 
prome studiante femenino di Colegio 
Arubano cu despues a bira docente 
na e scol aki. E ta e prome yiu di tera 
cu a duna les di musica na Colegio 
Arubano. E. prome cu durante e 
inauguracion oficial di nos Himno y 
Bandera dia 18 di maart 1976 a dirigi 
e cantamento di nos himno nacional 
“Aruba Dushi Tera” cu su coro Tutti 
Frutti y Orkesta Filharmonico dirigi 
pa señor Joy Kock. 


Maybelline a forma parti tambe 
di e prome directiva di UNOCA 
y tabata miembro di hurado pa e 
prome Sparkling Tour di SETAR. 
E ta e prome persona cu a ricibi e 
prestigioso Aruba-UNESCO Music 
Award na 2002. Maybelline tabata 
tambe e prome hende muhe riba lista. 
di MEP (Movimiento Electoral di 
Pueblo), cu a representa Aruba den 
Parlamento di Antia Hulandes di 
1983 te 1985. 


E siguiente personanan cu conoce 
Maybe di cerca a expresa nan 
aprecio grandi pa su persona. 
Dirigente di teatro y docente, 
Carmen Herrera, a bisa: "Mi kier 
tey semper pa Maybelline, manera 
e mes semper Fey pa tur hende... " 
Docente y musico Gregory 
Goedgedrag ta comparti: ^E tabata 
mi inspiracion, no solamente riba 
tereno di musica, pero tambe su 
afan y energia pa forma hende den 
su totalidad. E aspecto humano aki 
a inspira mi y mi ta haci awe locual 
cu Maybelline a siña mi na A.P.A. 
(Academia Pedagogico Arubano). 
Maybelline ta un bloki importante 
den edificio di mi bida.” 


Bibliotecaria Des Croes: “Su energia 
ta contagioso y ta parce cu no ta 
caba nunca.” Ingeniero di zonido 
Eddie Tromp: “Maybelline, of 
miho bisa Maybe, ta un persona 
puntual, corecto y un gran musico 
y compositor. Cu dedicacion pa 
transmiti conocemento na otro 
persona, e ta hopi activo y yen di 
energia, creativo y e ta stima hende, 
specialmente mucha.” Escritor, 
poeta, musico, compositor, pintor 
Hubert “Lio' Booi: “Mi aprecio pa 
Maybelline ta grandi, mi ta aprecia 
su talento musical, mi ta aprecia 
masha hopi mes cu el a colecciona 
tur mi composicionnan pa uza 
nan, asina nan no ta bay perdi.” 
Conocido cantante Edjean Semeleer 
a bisa simplemente; “Maybelline ta 
manera un mama pa mi. Danki na 
su ayudo m'a logra hopi y locual 
mi ta aprecia masha hopi mes ta cu 
semper su portanan ta habri 24 ora 
pa dia p'ami.” 

DOCUMENTACION DI NOS PILARNAN CULTURAL 

INFORMACION IMPORTANTE 


Si den bo cas tin un persona positivo pa Covid, 
tur persona cu ta biba bou e mesun dak 

y tambe e pareha di esun cu ta positivo, mester 
bay den cuarentena obligarorio pa 7 dia. 


x ΄ 

» Durante e 7 dia aki tur | | «Si sintoma no aparece 
persona mester vigila ! dene prome7 dia, e 
nan salud pa sintoma. persona por sali di 

cuarentena siguiendo 

= Si sintoma aparece, tur regla di proteccion, 
yama bo dokter di especialmante e uzo 
cas pa por test. di mondmasker. 


΄ 
1 
' 
! 
L 
L 
1 
! 
' 
` 


Sinembargo DVG ta recomenda pa permanece 7 dia mas 
den cuarentena voluntario pa ΕΠ 14 dia, haci esaki 
door di tuma vakantie of un areglo cu doño di trabou. 


“E prome 7 dia obligatorio ta wordo cubri pa SVB, e dianan voluntario no. 








MINISTER CHRIS ROMERO 


MINISTER di Transporte, Comunicacion y Sector Primario 

OFICINA PRINCIPAL DI ARUBUS NA SABANA 
BLANCO TA CERA AWE DIARANSON 16 DI 
SEPTEMBER FOR DI 12'0R DI MERDIA 


Siguridad di nos empleadonan, clientenan y bishitantenan 
ta keda nos prioridad principal. Relaciona cu e ola extremo 
di contagionan local, Arubus NV tin e obligacion di informa 
comunidad di Aruba cu 2 di nos empleadonan den nos 
oficinanan na Sabana Blanco a test positivo pa COVID-19. Na 
momento cu e empleadonan aki a cuminsa desaroya sintoma 
di COVID-19, nan no a presenta na trabou mas y asina drenta 
un cuarentena preventivo pendiente nan resultado. Awor cu 
e resultado ta conoci nos protocol interno pa cu COVID-19 
mester keda intensifica, locual ta encera cu mester evacua 
e edificio y desinfecta esaki profundamente pa por reanuda 
servicio. 


Pa loke ta transporte y nos chauffeurnan, nos ta keda mantene 
nos protocolnan existente di prevencion y desinfeccion na 
momento di haci uzo di nos servicionan. Nos ta sigura nos 


usuarionan cu nos servicio di transporte publico ta continua 
di manera regular, como cu nos ta mantene nos protocol di 
limpieza riguroso den nos busnan varios biaha pa dia. Nos 
chauffeurnan ta keda pendiente pa e usuarionan cumpli cu 
nos exigencianan di prevencion pa asina evita cu e virus di 
COVID-19 lo sigui plama. 


Pamas informacion tocante Arubus NV su protocol di siguridad 
y prevencion pa cu COVID-19, bishita nos website www. 
arubus.com 


Aruba, hunto nos por baha e curva di COVID-19 door di mantene 
e reglanan existente di nos autoridadnan local di salud. Ban 
yuda otro door di yuda nos mes y ta mas consciente cu nos 
higiena y comportacion. 




















(INLINE y 


Diaranson 16 September 2020 


MINISTERIO DI TURISMO, 
SALUBRIDAD PUBLICO 


Aplica distancia social 
di 1.5M na tur momento 


Bisti tapa boca Evita mishi wowo, 


paden di tur lugar nanishi y boca 
4 CN 
( Q Jl ) 


Uza ‘hand 


Laba man cu È sanitizer' cu 
frecuencia 70% alcohol 


Pa mas informacion bishita: www.arubacovid19.org 

Departamento di sela Publico: 


UPDATE 


Segun resumen di awe por tuma nota cu 66 persona mas a recupera, tin 176 caso nobo di Covid-19 cu a wordo 
registra di cual 1 ta no-residente, total di activonan awo ta 1630, total di testnan haci ayera ta 599, di cual 535 test a 
wordo haci na laboratorio di hospital bou residentenan y e total di caso di fayecimento relata na Covid-19 ta na 22. 








Hospital ta informa cu tin un total di 40 persona interna di cual 11 ta den cuido intensivo y 29 ta isola riba piso 
general. 


For di augustus cu e brote a inicia na Aruba por tuma nota cu e porsentahe di positivonan relata na e cantidad di test 
haci pa dia ta keda varia entre mas entre 25% cu 40%. Mas test wordo haci riba un dia, mas resultado positivo ta keda 
registra. 


UPDATE: sondo buj 


-9-2020 COVID-19 


II romi MESETA NO RESIDENTE 














CASONAN NOBO 176 175 1 
ACTIVO 1630 1622 8 
RECUPERA 1676 1643 33 
POSITIVO 3328 3287 41 
ΠΤΙ 23670 " = 
GETEST 26998 = - 
GETEST NA AIRPORT 12015 - - 
MORTO 22 22 0 





D VG Gobierno di ES iru «ma 

Departamento di Salud Publico: 


UN PERSONA CU TA HUMA Y TA SUFRI DI 
COMPLICACIONAN DI PULMON TA BIRA 
MAS VULNERABEL PA CONTRAE COVID-19 


- Ora di huma, e dedenan ta den contacto cu e lipnan y esaki 
ta incrementa e posibilidad di transmision di e virus di bo dede 
pa bo boca. 


- Esnan cu ta huma por tin malesa of problema respiratorio Isolacion/ uarentena 


existente, loke ta aumenta e riesgo pa sufri un caso severo di 
Covid-19 den caso di bira positivo. 


- Humamento di productonan manera hookah of humamento 
den grupo, ta encera un acto social unda hendenan nan 


ta comparti dispositivo bocal pa huma, cual por facilita e 
transmision di Covid-19. 


#HumaNoTaBonPaSalud pero den e temporada di e 
virus aki ta bira mas peligroso ainda. #SeaResponsabel 
#CuidaBoMes y #CuidaOtro 
#HuntoNosPorStopEAtrobe 


#DVGAruba 


HUMA 


TA AUMENTA BO RIESGO 


PA a of- 19 


e E acto di huma ta haci cu bo man ta mishi cu bo cara 
mas frecuente cu normal aumentando e riesgo di 
contagio cu COVID-19, 











e E acto di comparti cigaria/ciga/hookah ta aumenta e 
riesgo di transmision di COV10-19 di un persona pa otro. 


e Riesgo pa problema cronico respiratorio ta aumenta 
cerca hende cu ta huma. 


DVG 

